CELEX: 62019CA0378
Language: lt
Date: 2020-06-11 00:00:00
Title: Byla C-378/19: 2020 m. birželio 11 d. Teisingumo Teismo (penktoji kolegija) sprendimas byloje (Ústavný súd Slovenskej republiky (Slovakija) prašymas priimti prejudicinį sprendimą) byloje, inicijuotoje Prezident Slovenskej republiky (Prašymas priimti prejudicinį sprendimą – Elektros energijos vidaus rinka – Direktyva 2009/72/EB – 35 straipsnio 4 ir 5 dalys – Reguliavimo institucijų nepriklausomumas – Nacionalinės teisės aktų nuostatos, kuriomis valstybės vadovo įgaliojimai skirti nacionalinės reguliavimo institucijos pirmininką perleidžiami vyriausybei – Nacionalinių ministerijų dalyvavimas kainų nustatymo procedūrose)

17.8.2020   
            
            
               LT
            
            
               Europos Sąjungos oficialusis leidinys
            
            
               C 271/18
            
         
      2020 m. birželio 11 d. Teisingumo Teismo (penktoji kolegija) sprendimas byloje (Ústavný súd Slovenskej republiky (Slovakija) prašymas priimti prejudicinį sprendimą) byloje, inicijuotoje Prezident Slovenskej republiky
      
      (Byla C-378/19) (1)
      
      (Prašymas priimti prejudicinį sprendimą - Elektros energijos vidaus rinka - Direktyva 2009/72/EB - 35 straipsnio 4 ir 5 dalys - Reguliavimo institucijų nepriklausomumas - Nacionalinės teisės aktų nuostatos, kuriomis valstybės vadovo įgaliojimai skirti nacionalinės reguliavimo institucijos pirmininką perleidžiami vyriausybei - Nacionalinių ministerijų dalyvavimas kainų nustatymo procedūrose)
      (2020/C 271/25)
      Proceso kalba: slovakų
      
         Prašymą priimti prejudicinį sprendimą pateikęs teismas
      
      
         Ústavný súd Slovenskej republiky
      
      
         Šalys pagrindinėje byloje
      
      
         Prezident Slovenskej republiky
      
      
         dalyvaujant: Národná rada Slovenskej republiky, Vláda Slovenskej republiky
      
      
         Rezoliucinė dalis
      
      
                  1.
               
               
                  2009 m. liepos 13 d. Europos Parlamento ir Tarybos direktyvos 2009/72/EB dėl elektros energijos vidaus rinkos bendrųjų taisyklių, panaikinančios Direktyvą 2003/54/EB, 35 straipsnio 4 ir 5 dalis reikia aiškinti taip, kad pagal jas nedraudžiamos valstybės narės teisės aktų nuostatos, pagal kurias šios valstybės vyriausybė turi kompetenciją skirti ir atleisti nacionalinės reguliavimo institucijos pirmininką, jei laikomasi visų šiose nuostatose įtvirtintų reikalavimų, o tai turi patikrinti prašymą priimti prejudicinį sprendimą pateikęs teismas.
               
            
                  2.
               
               
                  Direktyvos 2009/72 35 straipsnio 4 ir 5 dalis reikia aiškinti taip, kad pagal jas nedraudžiamos valstybės narės teisės aktų nuostatos, kuriose, siekiant užtikrinti viešojo intereso apsaugą, numatytas šios valstybės ministerijų atstovų dalyvavimas tam tikrose kainų nustatymo procedūrose, kurios vyksta nacionalinėje reguliavimo institucijoje, jei nepažeidžiamas šios institucijos sprendimų priėmimo nepriklausomumas, o tai turi patikrinti prašymą priimti prejudicinį sprendimą pateikęs teismas.
               
            
         (1)  OL C 238, 2019 7 15.